
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 22. augusta noteikumos Nr. 474 "Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
"Grozījumi Ministru kabineta 2023. gada 22. augusta noteikumos Nr. 474 "Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos"" (turpmāk - Noteikumu projekts) izstrādāts pēc Izglītības un zinātnes ministrijas iniciatīvas.
1.2. Mērķis
Mērķa apraksts
Noteikumu projekta mērķis ir precizēt ietverto atsauci uz normatīvo regulējumu, ņemot vērā, ka Ministru kabineta 2022. gada 8. februāra noteikumi Nr. 111 "Attālināto mācību organizēšanas un īstenošanas kārtība" ir zaudējuši spēku 2026. gada 1. septembrī un to vietā ir stājušies spēkā Ministru kabineta 2026. gada 25. augusta noteikumi Nr. 510 "Kombinēto mācību īstenošanas un organizēšanas kārtība".
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2026. gada 19. februārī tika pieņemti Grozījumi Izglītības likumā, ar kuriem tika ieviests un definēts termins "kombinētās mācības", nosakot, ka tās ir mācību procesa organizēšanas veids, kurā, izvēloties atbilstošāko mācību līdzekļu, metožu un elementu kombināciju, var tikt izmantotas, piemēram, attālinātās mācības, tiešsaistes mācības, tehnoloģijām papildinātas mācības. Vienlaikus ar minētajiem grozījumiem Ministru kabinetam tika deleģēts noteikt kombinēto mācību organizēšanas un īstenošanas kārtību, tai skaitā izglītības programmā pieļaujamo kombinēto mācību īpatsvaru (Izglītības likuma 14. panta 45. punkts). Tādējādi termins "kombinētās mācības" aizstāj līdzšinējo terminu "attālinātās mācības", kura organizēšanas un īstenošanas kārtību līdz šim noteica Ministru kabineta 2022. gada 8. februāra noteikumi Nr. 111 "Attālināto mācību organizēšanas un īstenošanas kārtība".
Izglītības likuma pārejas noteikumu 144. punkts paredzēja, ka Ministru kabinets līdz 2026. gada 31. augustam izdod Izglītības likuma 14. panta 45. punktā minētos noteikumus. Vienlaikus tika noteikts, ka līdz jauno noteikumu spēkā stāšanās dienai, bet ne ilgāk kā līdz 2026. gada 31. augustam, piemērojami Ministru kabineta 2022. gada 8. februāra noteikumi Nr. 111 "Attālināto mācību organizēšanas un īstenošanas kārtība". Ministru kabineta 2026. gada 25. augusta noteikumi Nr. 510 "Kombinēto mācību īstenošanas un organizēšanas kārtība" ir stājušies spēkā 2026. gada 1. septembrī, un ar minēto datumu spēku ir zaudējuši Ministru kabineta 2022. gada 8. februāra noteikumi Nr. 111 "Attālināto mācību organizēšanas un īstenošanas kārtība". 
Tādēļ nepieciešams izdarīt grozījumus Ministru kabineta 2023. gada 22. augusta noteikumos Nr. 474 "Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos", aizstājot tajos atsauci uz Ministru kabineta 2022. gada 8. februāra noteikumiem Nr.111 ar atsauci uz Ministru kabineta 2026. gada 25. augusta noteikumi Nr. 510 "Kombinēto mācību īstenošanas un organizēšanas kārtība", tādējādi nodrošinot tiesiskā regulējuma savstarpēju saskaņotību.
Problēmas un risinājumi
Problēmas apraksts
Ievērojot, ka Ministru kabineta 2022. gada 8. februāra noteikumi Nr. 111 "Attālināto mācību organizēšanas un īstenošanas kārtība" ar 2026. gada 1. septembri ir zaudējuši spēku un to vietā stājušies spēkā Ministru kabineta 2026. gada 25. augusta noteikumi Nr. 510 "Kombinēto mācību īstenošanas un organizēšanas kārtība", nepieciešams precizēt Noteikumu projektā ietvertās atsauces uz minēto normatīvo regulējumu, nodrošinot to atbilstību spēkā esošajam tiesiskajam regulējumam.
Risinājuma apraksts
Noteikumu projektā tiek precizēts noteikumu 12. punkts, 13.1 punkts, 17.6. apakšpunkts, 18. punkts un 19. punkts, izsakot tos jaunā redakcijā atbilstoši Ministru kabineta 2026. gada 25. augusta noteikumiem Nr. 510 "Kombinēto mācību īstenošanas un organizēšanas kārtība".
Saskaņā ar Ministru kabineta 2026. gada 25. augusta noteikumu Nr. 510 "Kombinēto mācību īstenošanas un organizēšanas kārtība" 6.3. apakšpunktu pirmsskolas izglītības programmās un vispārējās pamatizglītības programmās 1. un 2. klases izglītojamiem kombinētās mācības īsteno tikai kā tehnoloģiju papildinātas mācības. Attiecīgi pirmsskolas izglītības programmās un vispārējās pamatizglītības programmās 1. un 2. klases izglītojamiem nepiemēro attālinātas un tiešsaistes mācības. Norādām, ka pirmsskolas izglītības programmas un vispārējās pamatizglītības programmas 1. un 2.klases vardarbību veikušiem izglītojamiem klātienes izglītības ieguve ir organizējama tikai citā telpā vai citā laikā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
pirmsskolas vecuma bērni
pedagogi
Ietekmes apraksts
Noteikumu projekts precizē kombinēto mācību īstenošanas kārtību pirmsskolas izglītības programmās un vispārējās pamatizglītības programmās 1. un 2. klases izglītojamiem, nosakot, ka šajās izglītības programmās kombinētās mācības īsteno tikai kā tehnoloģiju papildinātas mācības. Tādējādi minētajiem izglītojamiem netiks piemērotas attālinātas un tiešsaistes mācības, kas ietekmēs šo izglītojamo mācību procesa organizēšanu, kā arī viņu vecākus un attiecīgo izglītojamo izglītības ieguves nodrošināšanā iesaistītos pedagogus.
Juridiskās personas
izglītības iestādes un to dibinātāji
Ietekmes apraksts
Noteikumu projekts precizē izglītības iestādēm piemērojamo kombinēto mācību īstenošanas kārtību, paredzot, ka pirmsskolas izglītības programmās un vispārējās pamatizglītības programmās 1. un 2. klases izglītojamiem kombinētās mācības īsteno tikai kā tehnoloģiju papildinātas mācības. Tādējādi izglītības iestādēm būs jānodrošina atbilstoša mācību procesa organizēšana, nepiemērojot minētajiem izglītojamiem attālinātas un tiešsaistes mācības.
2.2. Tiesiskā regulējuma ietekme uz tautsaimniecību
Vai projekts skar šo jomu?
-
2.3. Administratīvo izmaksu novērtējums juridiskām personām
Vai projekts skar šo jomu?
-
2.4. Administratīvā sloga novērtējums fiziskām personām
Vai projekts skar šo jomu?
-
2.5. Atbilstības izmaksu novērtējums
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
-
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projektā tiek veikti grozījumi, aktualizējot atsauces uz normatīvo regulējumu saistībā ar Ministru kabineta 2022. gada 8. februāra noteikumu Nr. 111 "Attālināto mācību organizēšanas un īstenošanas kārtība" aizstāšanu ar Ministru kabineta 2026. gada 25. augusta noteikumiem Nr. 510 "Kombinēto mācību īstenošanas un organizēšanas kārtība".
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Noteikumu projekts neparedz izmaiņas spēkā esošā tiesiskā regulējuma būtībā un nerada jaunas tiesības vai pienākumus valsts un pašvaldību institūcijām, izglītības iestādēm vai sabiedrībai.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
Jā
Apraksts
Noteikumu projekts nosaka kombinēto mācību īstenošanu atbilstoši Ministru kabineta 2026. gada 25. augusta noteikumiem Nr. 510 "Kombinēto mācību īstenošanas un organizēšanas kārtība". Ministru kabineta 2026. gada 25. augusta noteikumos Nr. 510 "Kombinēto mācību īstenošanas un organizēšanas kārtība" ir noteikti kombinēto mācību īstenošanas nosacījumi, tai skaitā nosakot pieļaujamo apjomu attiecībā uz attālinātām mācībām un tiešsaistes mācībām, paredzot atšķirīgu regulējumu klašu grupām, ņemot vērā izglītojamā vecumu. Tādējādi tiek ievērotas nepilngadīgā izglītojamā tiesības uz izglītības ieguvi klātienē attālināto kombinēto mācību veidā. Ņemot vērā vecumposmu, pirmsskolas izglītības programmas un vispārējās pamatizglītības programmas 1. un 2.klases vardarbību veikušiem izglītojamiem klātienes izglītības ieguve ir organizējama tikai citā telpā vai citā laikā.
8.2. Cita informācija
Cita informācija
-

